Diari Oficial de la Generalitat Valenciana


Sumari del DOGV 3995, del 09-05-2001 (2001/3885)

Informació pública de la regulació de transformacions agràries de l'Ajuntament de Sagunt.
-----------------------------------------------------------------------------------------

### Dades del document

Número de DOGV
:   3995

Data del DOGV
:   09-05-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/3885


Organisme emissor
:   Ajuntament de Sagunt

Tipus de document
:   Anunci

Informació pública de la regulació de transformacions agràries de l'Ajuntament de Sagunt. [2001/Q3885]
  
El Ple de la corporació municipal, en la sessió ordinària del dia 29 de març de 2001, va adoptar, entre d'altres, l'acord següent:
  
16. Obertura d'informació pública per a la regulació de transformacions agràries. Expedient 69/2332-ZT.
  
La manca d'emissió en el termini d'un mes dels informes o dictàmens no n'interromprà la tramitació.
  
5. Redacció proposada dels articles modificats del Pla General d'Ordenació Urbana.
  
A.62 modificat. Els moviments de terres que valguen de suport final a l'adequació del territori a usos i explotacions agrícoles, s'hauran d'acompanyar del projecte corresponent, firmat per un tècnic competent i visat pel col·legi professional. Quan tinguen per objecte el canvi de cultiu de secà a regadiu en qualssevol de les formes i sistemes, el projecte justificarà el compliment de les condicions requerides en l'article 251 del TIT. IV. «Sòl no urbanitzable».
  
En els casos establits per la legislació vigent s'aportarà un estudi d'impacte ambiental, que contindrà la documentació establida per aquesta legislació i pels desplegaments corresponents d'aquesta.
  
En el títol IV, sòl no urbanitzable; capítol II. Règim d'usos.
  
A.251 modificat. Les transformacions agrícoles que tinguen per objecte canviar el tipus de cultiu de secà a regadiu, hauran d'observar les normes següents:
  
Únicament seran susceptibles de transformació aquelles parcel·les situades a més del 50% en sòl no urbanitzable comú o ordinari, i que manquen de qualsevol tipus de protecció o servitud. La superfície transformada no superarà les 12 fanecades (una hectàrea) de parcel·la i mai no podrà suposar la transformació de sòl no urbanitzable d'especial protecció.
  
La superfície que s'ha de transformar limitarà, almenys en una de les confrontacions, amb una altra transformació existent. No s'entendrà complit aquest requisit quan la parcel·la amb la qual confronte n'haguera obtingut la transformació amb posterioritat a la data.
  
La parcel·la que s'ha de transformar totalment o parcial haurà de disposar d'accions d'aigua de reg, o de dotació pròpia, amb data anterior a...
  
El pendent mitjà del terreny que s'ha de transformar, amidat des de les confrontacions més desfavorables, serà menor del 20%, y la plantació s'ha de fer seguint la topografia natural del terreny.
  
També es permetrà la transformació de secà o regadiu sense el límit de superfície d'una hectàrea en aquelles finques que estiguen incloses en porcions de terrenys menors de 10 hectàrees si aquestes es troben totalment envoltades de cultius de regadiu i tingueren dotació d'aigua de reg anterior a..., i el seu pendent màxim entre qualsevol punt fóra menor del 20%.
  
En tots els casos:
  
Els talussos no sobrepassaran la relació alt/ample de 2/1 i una alçada de 3 metres.
  
Les zones descarnades romandran netes a les vores.
  
Es posaran tanques a les parts altes a una distància major de 1,5 metres de la vora.
  
Per a la tramitació de l'expedient, cal, en tot cas, la documentació que s'indica a continuació:
  
Les sol·licituds hauran d'acompanyar la documentació acreditativa que la parcel·la tinga de la seua actual configuració des d'avui. Si de la documentació aportada es desprén que la seua actual configuració és posterior a aquesta com a conseqüència d'algun acte de segregació o divisió, s'aplicaran les limitacions de transformació a la superfície de la parcel·la matriu existent avui. En aquest sentit caldrà donar tràmit d'audiència en l'expedient d'atorgament de llicència de transformació als titulars de les parcel·les que siguen conseqüència d'aquesta segregació o divisió a l'efecte que formulen les al·legacions que consideren oportunes en defensa dels seus drets, i se li advertirà expressament per l'administració que la capacitat de transformació de les seues parcel·les pot romandre limitada per la sol·licitud que està fent un dels propietaris implicats.
  
S'aportarà, com a documentació a la sol·licitud, un esborrany d'escriptura pública en què figure la configuració de la parcel·la existent avui, la superfície de transformació que es pretén, si amb això s'esgota la superfície que s'ha de transformar o, si escau, el que queda pendent fins al límit imposat pel Pla General d'Ordenació Urbana i, per tant, la possibilitat o impossibilitat de transformació futura dels terrenys d'aquesta finca, o dels que resulten com a conseqüència de segregacions o divisions a l'esdevenidor.
  
Aquest esborrany haurà d'obtenir el vistiplau administratiu i caldrà elevar-lo a escriptura pública i inscriure'l registralment com a condició inexcusable per a l'atorgament de la llicència de transformació.
  
A.252 modificat. Per a totes les transformacions agrícoles s'exigiran les preceptives autoritzacions dels organismes competents de la Generalitat Valenciana i el reconeixement de confrontacions quan es tracte de parcel·les veïnes a forests públiques.
  
A la vista de tot el que s'ha exposat i de conformitat amb el dictamen de la Comissió d'Urbanisme, el Ple de l'Ajuntament, per unanimitat, acorda:
  
Primer
  
L'obertura d'informació pública, en el període mínim d'un mes, de la modificació dels articles 62, 251 i 252 del Pla General d'Ordenació Urbana, en els termes indicats a la part expositiva d'aquest acord.
  
Segon
  
Publicar l'acord en el Diari Oficial de la Generalitat Valenciana i en un diari no oficial d'ampla difusió a la localitat.
  
Tercer
  
Requerir un informe dels serveis administratius sectorials, i en concret de la Confederació Hidrogràfica del Xúquer, de la Conselleria d'Agricultura i Medi Ambient, de la d'Obres Públiques, Urbanisme i Transports, i també dels municipis confrontants.